Grobiņas Svētās Brigitas Romas katoļu baznīca

Grobiņas Svētās Brigitas Romas katoļu baznīca ir Romas katoļu Rīgas metropolijas Liepājas diecēzes draudzes baznīca.Liepājas diecēze  www.catholic.lv Tā atrodas Dienvidkurzemes novada centrā Grobiņā. Adrese: Celtnieku 33.

 Vēsture 
Grobiņas baznīcu sāka celt 2000. gadā Alda Fromaņa vadībā uz zemes gabala, ko apbūvei atvēlēja Grobiņas pašvaldība.Grobiņas Sv. Brigitas katoļu baznīca www.atputasbazes.lv 2002. gadā to Liepājas bīskaps Vilhelms Lapelis konsekrēja Eiropas aizbildnes — Svētās Brigitas godam. Tāpēc dievnamā ir skatāma mākslinieka Ērika Pudzēna glezna "Svētā Brigita iesvēta ordeņa brāļus un māsas". 2003. gadā 38 citu jaunbūvju vidū tika nosaukta par kandidāti uz Latvijas arhitektūras 2002. gada balvu, ko pasniedz Latvijas arhitektu savienība. Šis dievnams ieguva balvu kā labākā jaunbūve.Katoļu kalendārs. Rīga:Rīgas metropolijas Romas katoļu kūrijas izdevums, 2003. 68.lpp.

 Raksturojums 
Arhitektu Andra un Aijas Kokinu projektētā baznīca ir būvēta ar līmēta koka konstrukcijām un koka karkasa sienām.Mikrorajonā būvē Skujiņas projektēto baznīcu  www.a4d.lv Tā ir modernisma stila ēka, kas celta simboliskās arhitektūras formās, atgādinot Noasa šķirstu, kas izglābj katru cilvēku. Vienlaicīgi dievnams simbolizē arī ar laivām atbraukušus zviedrus, kuri atnesa kristīgo ticību šajā novadā.Grobiņas novada apskates objekti  www.grobinaturisms.lv Savdabīgi veidots zvanu tornis. Zvani pēc Liepājas diecēzes pasūtījuma izgatavoti Polijā. Lai tos iezvanītu, nepieciešami trīs cilvēki. Zviedrijas katoļi ziedoja līdzekļus baznīcas celtniecībai un zvanu iegādei. Dievnama priekšā uzstādīts augsts koka krusts, kas norāda uz ēkas sakrālo funkciju. Saistība ar Zviedriju ir arī vēsturiska, jo Grobiņā kādreiz atradās zviedru apmetne, kuru kurši kaujās iznīcināja un netālu atrodas plaši kapulauki.

 Draudze 
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Gatis Mārtiņš Bezdelīga.Grobiņas Sv. Brigitas draudze  www.katedrale.lv Dievkalpojumi noris vienu reizi nedēļā.

 Atsauces 

 Ārējās saites 
 Sv. Brigitas katoļu baznīca  www.grobinaturisms.lv

Kategorija:Grobiņa
Kategorija:Romas katoļu baznīcas Latvijā
Kategorija:Liepājas diecēzes baznīcas